चिम्बोरासो के सभसे धियान देवे लायक बिसेसता ई बा कि एकर चोटी पृथिवी के केंद्र से सभसे बेसी दूरी पर मौजूद जगह हवे। ओइसे त माउंट एवरेस्ट सभसे ऊँच परबत चोटी हवे बाकी अगर समुंद्र तल से न नाप के पृथ्वी के केंद्र से नापल जाय तब चिंबोराजो के चोटी सभसे ऊँच हो जाले काहें से कि ई भूमध्यरेखा पर स्थित परबत हवे आ पृथिवी भूमध्यरेखा पर कुछ उभार लिहले बाटे। एही तरे अंतरिक्ष से देखल जाय तबो ई सभसे ऊँच चोटी देखलाई पड़ी।